තවත් විටක ලොතරැයි අලෙවි කරයි.දිනක් වෙළෙඳාම් කිරීම සඳහා කිසිවක් සොයා ගැනීමට නොහැකිව කල්පනා කරමින් සිටියදී තැඹිලි ගෙඩි කීපයක් සොයා ගත්තොත් පවතින ඉඩෝරයත් සමඟ හොඳ මිලකට දෙන්න පුළුවන් කියා ඉඳගෙන සිටි තැනින් නැගිට සුපුරුදු පරිදි නිල් පැහැති හිස් වැස්ම ද පැළැද නගරයට පැමිණීමට නිවෙසින් පිටත් විය.ඒ එන අතරේ පාර දෙපැත්තේ තිබෙන තැඹිලි, පොල්, පුවක් ගස් දෙස බලමින් දෙවට පාරේ ගමන් කරද්දී පාර අයිනේ නිවෙසක මිදුලේ තැඹිලි ගසක තැඹිලි වල්ලක් දැක “නැන්දම්මේ තැඹිලි වල්ල දෙනවාද කියා විමසීය.කාන්තාව නිවෙසින් එළියට පැමිණ කීය ගානේ ද දෙන්නේ, නැවතත් ජයරත්න වෙනද දෙන මුදල දෙන්නම් කියා හනික ගසට නැඟ තැඹිලි වල්ල බිමට බෑවේ ය.කාන්තාව වහා අසලට ගොස් එහි ගෙඩි කීය දැයි ගණන් කරන්න විය.